open-index/open-wikipedia-markdown huggingface dataset:
Garfield (2024)

***Garfield*** () je nadolazeći američki računalno-animirani pustolovni film iz 2024. godine, temeljen prema istoimenom stripu Jima Davidsa. Film je proizveden od strane produkcijskog studia Columbia Pictures u suradnji sa Alcon Entertainment, animiran od strane DNEG Animationa, a distribuira ga Sony Pictures Releasing.

Film je režirao Mark Dindal prema scenariju Davida Reynoldsa, a glas Garfieldu posuđuje Chris Pratt.

Garfield bi trebao bti prikazan u kinima SAD-a 24. maj 2024. godine.

## Glasovna postava i hrvatska sinhronizacija 
Ostali glasovi:
* Dražen Bratulić
* Mirela Brekalo
* Daniel Dizdar
* Dora Jakobović
* Lucija Ćustić
* Marko Jelić
* Goran Vrbanić
* Nikica Viličić
* Ana Ćapalija
* Boris Barberić

### Sinhronizacija 
* Studio: Livada Produkcija
* Režija i prijevod: Sara Hribar
* Distribucija: Continental Film

## Produkcija 
Sedam godina nakon što je 2009. godine istekla licenca 20th Century Foxu, razvoj novog računalno-animiranog Garfield filma započeo je u svibnju 2016. Najavljeno je da će Mark Dindal režirati film u studenom 2018., a produkcija započeti u prosincu. Unatoč tome što je *Viacom* stekao prava na Garfielda u kolovozu 2019., projekt je još uvijek bio u proizvodnji, prema riječima Dindala, u prosincu 2020. U studenom 2021. godine Sony Pictures kupio je distribucijska prava za film, izvan Kine, a Chris Pratt je dobio ulogu Garfielda, dok će animaciju osigurati DNEG. Ostatak glumačke ekipe pridružio se 2022. godine.

## Distribucija 
Garfield bi trebao biti prikazan u kinima SAD-a 24. svibnja 2024.

## Reference 
## Vanjski linkovi 
* 

Kategorija:Filmovi iz 2024.
Kategorija:Filmovi na engleskom jeziku
Kategorija:Američki filmovi
Kategorija:Američki animirani filmovi
Kategorija:Američki avanturistički filmovi
Kategorija:Garfield
Kategorija:Animirani filmovi Columbia Picturesa
Kategorija:Filmovi Columbia Picturesa
Ermentruda od Roucyja

**Ermentruda od Roucyja** (*Irmtrude*) (? – 5. maja 1005) bila je plemkinja, grofica i vojvotkinja Burgundije.

## Biografija 
Ermentrudin otac bio je Renaud od Roucyja, koji je bio Viking, a majka Alberada Lorenska, kćerka vojvode Lorene.

Sa svojim prvim suprugom, Aubryjem II od Mâcona, Ermentruda je bila majka Létauda (nadbiskup Besançona), Aubryja (opat) i Beatricije.

Ermentrudin drugi suprug bio je Oton Vilim, grof i vojvoda Burgundije. Ovo su Ermentrudina i Otonova djeca:
*Guy I od Mâcona
*Matilda
*Gerberga
*Renaud I, burgundski grof
*Agneza Burgundska, vojvotkinja Akvitanije
## Izvori 
*
*

Kategorija:Burgundske vojvotkinje
Renaud I, burgundski grof

**Renaud I** bio je burgundski grof, drugi vladar grofovije Burgundije.

Renaudovi roditelji bili su grof Oton Vilim i njegova supruga Ermentruda od Roucyja. Godine 1016, Renaud se oženio Alisom Normanskom.

Nakon smrti svog oca, Renaud je postao grof (1026).

Alisa i Renaud imali su djecu, a ovo je spisak:
*Vilim I, burgundski grof
*Guy
*Hugo
*Fouques 
## Reference 
Kategorija:Burgundski grofovi
Alisa Normanska

140px|mini|Alisa, porodično stablo
**Alisa** (**Adeliza**) **Normanska** (engleski *Alice*) (? − 1038) bila je normanska plemkinja i grofica supruga Burgundije.

Alisini roditelji bili su Rikard II, normanski vojvoda i njegova supruga Judita Bretonska.

Suprug dame Alise bio je Renaud I, burgundski grof te je Alisa postala burgundska grofica. Renaud i Alisa dobili su četiri sina, od kojih je najpoznatiji Vilim I, burgundski grof, koji je naslijedio oca. Drugi sinovi su bili Guy, Hugo i Fouques.

## Reference 
## Vanjski linkovi 
Kategorija:Burgundske grofice
Izborna jedinica 1A za Parlamentarnu skupštinu Bosne i Hercegovine

**Izborna jedinica 1A** jest prva parlamentarna izborna jedinica Federacije Bosne i Hercegovine za Zastupnički dom Parlamentarne skupštine Bosne i Hercegovine. Sastoji se od Unsko-sanskog kantona i Kantona 10. Iz ove izborne jedinice direktno se bira 3 zastupnika s kandidatske liste od najviše 8 kandidata, a također se mogu dodatno dodijeliti najviše 7 kompenzacijskih mandata.

## Pregled 
## Spisak zastupnika 
## Također pogledajte 
* Izborne jedinice u Bosni i Hercegovini
** Izborna jedinica 2A
** Izborna jedinica 3A
** Izborna jedinica 4A
** Izborna jedinica 5A
** Izborna jedinica 1B
** Izborna jedinica 2B
** Izborna jedinica 3B
* Izbori u Bosni i Hercegovini
* Centralna izborna komisija Bosne i Hercegovine

## Reference 
Parlamentarna skupština Bosne i Hercegovine
Magnar Solberg

**Magnar Solberg**  rođen 4. februara 1937. u Soknedalu, Sør-Trøndelag, je nekadašnji norveški biatlonac i dvostruki olimpijski prvak u biatlonu.

## Karijera 
### Olimpijske igre 
Solberg je nastupio dva puta na olimpijskim igrama i to na: ZOI 1968. i na ZOI 1972. Osvojio je dvije zlatne medalje: na ZOI 1968. u utrci na 20&nbsp;km, kada je pobijedio  bez promašaja i prednošću od 54.5&nbsp;s ispred sovjetskog biatlonca Aleksandra Tihonova, koji je utrku završio s dva promašaja; te na ZOI 1972. u utrci na 20&nbsp;km, kada je pobijedio s dva promašaja i prednošću od 12.1&nbsp;s ispred istočnonjemačkog biatlonca Hansjörga Knautha, koji je utrku završio s jednim promašajem. U štafetnim utrkama na ZOI 1968. u štafeti s Olom Wærhaugom, Olavom Jordetom i Jonom Istadom je osvojio srebrnu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev.

### Svjetsko prvenstvo 
Magnar Solberg je od SP 1969. do SP 1971. nastupio tri puta na Svjetskim prvenstvima. Osvojio je dvije srebrne i tri bronzane medalje. Prvu bronzanu medalju osvojio je na SP 1969. u utrci na 20&nbsp;km, a drugu na SP 1971. u utrci na 20&nbsp;km. U štafeti na SP 1969. s Jonom Istadom, Ragnarom Tveitenom i Estenom Gjeltenom osvojio je srebrnu medalju, drugu na SP 1970. s Torom Svendsbergetom, Ragnarom Tveitenom i Estenom Gjeltenom, a treću na SP 1971. s Torom Svendsbergetom, Ragnarom Tveitenom i Ivarom Norkildom.

## Prestanak karijere 
Aktivnim bavljem biatlonom prestao se baviti 1972.

## Nagrade 
* 1968 - Zlatna medalja "Aftenposten"
* 1968 - Statua Olav

## Privatni život 
Nakon povlačenja iz sporta Solberg je postao policajac. Bio je jedan od policajaca odgovornih za pogrešnu presudu protiv Fritza Moena, tako što je prilagodio vrijeme smrti žrtve ubojstva, kako bi odbacio Moenov alibi. Kasnije je priznao nedjelo, povukao se iz policije i radio u osiguranju.

## Napomene 
## Reference 
## Vanjski linkovi
* 

Kategorija:Rođeni 1937.
Kategorija:Biografije, Midtre Gauldal
Kategorija:Norveški biatlonci
Kategorija:Biatlonci na Zimskim olimpijskim igrama 1968.
Kategorija:Biatlonci na Zimskim olimpijskim igrama 1972.
Kategorija:Norveški olimpijci u biatlonu
Kategorija:Osvajači zlatne medalje na Olimpijskim igrama (Norveška)
Kategorija:Osvajači srebrne medalje na Olimpijskim igrama (Norveška)
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Zimskim olimpijskim igrama 1972.
Kategorija:Osvajači medalja na Svjetskim prvenstvima u biatlonu
Kategorija:Dobitnici Zlatne medalje "Aftenpostena"
Kategorija:Dobitnici "Statue Olav"
Jon Istad

** Jon Istad** rođen 29. jula 1937. u  Vossu u Vestlandu, bio je nekadašnji norveški biatlonac i trostruki svjetski prvak u biatlonu, te sportski strijelac.

## Karijera 
### Biatlon 
#### Olimpijske igre 
Istad je nastupio tri puta na olimpijskim igrama i to na: ZOI 1960, ZOI 1964. i ZOI 1968. Na ZOI 1968. u štafeti s Magnarom Solbergom, Olavom Jordetom i Olom Wærhaugom je osvojio srebrnu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev. U pojedinačnim utrkama na 20 &nbsp;km tri puta je bio 11-i: na ZOI 1960. s četiri promašaja i 11:31.9&nbsp;min zaostatka iza pobjednika švedskog biatlonca Klasa Lestandera, koji je utrku završio bez promašaja; Na ZOI 1964. s tri promašaja i 8:58.0&nbsp;min zaostatka iza pobjednika sovjetskog biatlonca Vladimira Melanjina, koji je utrku završio bez promašaja i na ZOI 1968. s dva promašaja i 7:57.2&nbsp;min zaostatka iza pobjednika norveškog biatlonca Magnara Solberga, koji je utrku završio bez promašaja.

### Svjetsko prvenstvo 
Jon Istad je od SP 1961. do SP 1969. nastupio šest puta na Svjetskim prvenstvima. Osvojio je tri zlatne, jednu srebrnu i tri bronzane medalje. Prvu zlatnu medalju osvojio je na SP 1966. u utrci na 20&nbsp;km, kada je s četiri promašaja i prednošću od 58.1&nbsp;s bio brži od poljskog biatlonca Josefa Sobczaka, drugu na istom prvenstvu u štafeti s Ragnarom Tveitenom, Ivarom Norkildom i Olavom Jordetom, a treću na narednom prvenstvu, ponovo u štafeti s Ragnarom Tveitenom, Olom Wærhaugom i Olavom Jordetom.

### Streljaštvo 
Na Svjetskom prvenstvu u streljaštvu 1962. osvojio je srebrnu medalju s Thormodom Næsom, Olavom Medaasom i Axelom Marthinsenom u ekipnoj disciplini standardna puška s tri stava na 300 m.

## Prestanak karijere 
Aktivnim bavljem biatlonom prestao se baviti 1969.

## Nagrade 
## Privatni život 
Jon Istad bio je ujak biatlonki Gro Marit Istad Kristiansen i otac biatlonca Sverre Istada.

## Napomene 
## Reference 
## Vanjski linkovi
* 

Kategorija:Rođeni 1937.
Kategorija:Umrli 2012.
Kategorija:Biografije, Voss
Kategorija:Norveški biatlonci
Kategorija:Biatlonci na Zimskim olimpijskim igrama 1960.
Kategorija:Biatlonci na Zimskim olimpijskim igrama 1964.
Kategorija:Biatlonci na Zimskim olimpijskim igrama 1968.
Kategorija:Norveški olimpijci u biatlonu
Kategorija:Osvajači srebrne medalje na Olimpijskim igrama (Norveška)
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Norveški sportski strijelci
Kategorija:Osvajači medalja na Svjetskim prvenstvima u streljaštvu
Olav Jordet

** Olav Jordet** rođen 27. decembra 1939. u  Tolgau u Innlandetu, je nekadašnji norveški biatlonac i četverostruki svjetski prvak u biatlonu.

## Karijera 
### Olimpijske igre 
Jordet je nastupio dva puta na olimpijskim igrama i to na: ZOI 1964. i ZOI 1968. Na ZOI 1968. u štafeti s Magnarom Solbergom, Jonom Istadom i Olom Wærhaugom je osvojio srebrnu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev. U pojedinačnim utrkama na 20 &nbsp;km na ZOI 1964. osvojio je bronzanu medalju u utrci na 20&nbsp;km, kada je s jednim promašajem i 4:12.0&nbsp;min zaostatka bio sporiji iza pobjednika sovjetskog biatlonca Vladimira Melanjina, koji je utrku završio bez promašaja. 

### Svjetsko prvenstvo 
Olav Jordet je od SP 1961. do SP 1967. nastupio šest puta na Svjetskim prvenstvima. Osvojio je četiri zlatne i dvije bronzane medalje. Prvu bronzanu medalju osvojio je na SP 1962. u ekipnoj utrci, s Jonom Istadom  i Henryjem Hermansenom, drugu na slijedećem prvenstvu u ekipnoj utrci, s Jonom Istadom i Egilom Nygårdom. Na SP 1965. osvojio je dvije zlatne medalje, prvu u utrci na 20&nbsp;km, a drugu u ekipnoj utrci s Olom Wærhaugun i Ivarom Norkildom. Na SP 1966. u štafeti s Ragnarom Tveitenom, Ivarom Norkildom i Jonom Istadom, osvojio je treću zlatnu medalju, a četvrtu na narednom prvenstvu, ponovo u štafeti s Ragnarom Tveitenom, Olom Wærhaugom i Jonom Istadom.

## Prestanak karijere 
Aktivnim bavljem biatlonom prestao se baviti 1968.

## Nagrade 
* 1965 - Zlatna medalja "Aftenposten"

## Privatni život 
## Napomene 
## Reference 
## Vanjski linkovi
* 

Kategorija:Rođeni 1939.
Kategorija:Biografije, Tolga
Kategorija:Norveški biatlonci
Kategorija:Biatlonci na Zimskim olimpijskim igrama 1964.
Kategorija:Biatlonci na Zimskim olimpijskim igrama 1968.
Kategorija:Norveški olimpijci u biatlonu
Kategorija:Osvajači srebrne medalje na Olimpijskim igrama (Norveška)
Kategorija:Osvajači bronzane medalje na Olimpijskim igrama (Norveška)
Kategorija:Osvajači medalja na Zimskim olimpijskim igrama 1964.
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Dobitnici Zlatne medalje "Aftenpostena"
Ola Wærhaug

**Ola Wærhaug** (24. decembar 1937. u  Skedsmu u Akershusu – 9. oktobar 2025), bio je norveški biatlonac i dvostruki svjetski prvak u biatlonu.

## Karijera 
### Olimpijske igre 
Wærhaug je nastupio tri puta na olimpijskim igrama i to na: ZOI 1960, ZOI 1964. i ZOI 1968. Na ZOI 1968. u štafeti s Magnarom Solbergom, Olavom Jordetom i Jonom Istadom je osvojio srebrnu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev.

### Svjetsko prvenstvo 
Ola Wærhaug je od SP 1962. do SP 1967. nastupio četiri puta na Svjetskim prvenstvima. Osvojio je dvije zlatne medalje. Prvu zlatnu medalju osvojio je na SP 1965. u ekipnoj utrci s Olavom Jordetom i Ivarom Norkildom, kada je plasman dobijen sabiranjem rezultata na 20&nbsp;km. Drugu zlatnu je osvojio na SP 1967. u štafeti s Jon Istad, Ragnarom Tveitenom i Olavom Jordetom.

## Prestanak karijere 
Aktivnim bavljem biatlonom prestao se baviti 1968.

## Nagrade 
## Privatni život 
## Napomene 
## Reference 
## Vanjski linkovi
* 

Kategorija:Rođeni 1937.
Kategorija:Umrli 2025.
Kategorija:Biografije, Skedsmo
Kategorija:Norveški biatlonci
Kategorija:Biatlonci na Zimskim olimpijskim igrama 1960.
Kategorija:Biatlonci na Zimskim olimpijskim igrama 1964.
Kategorija:Biatlonci na Zimskim olimpijskim igrama 1968.
Kategorija:Norveški olimpijci u biatlonu
Kategorija:Osvajači srebrne medalje na Olimpijskim igrama (Norveška)
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Izborna jedinica 1 za Parlament Federacije Bosne i Hercegovine

**Izborna jedinica 1** jest prva parlamentarna izborna jedinica za Zastupnički dom Parlamenta Federacije Bosne i Hercegovine. Sastoji se od Unsko-sanskog kantona, odnosno općina Bihać, Bosanska Krupa, Bosanski Petrovac, Bužim, Cazin, Ključ, Sanski Most i Velika Kladuša. Iz ove izborne jedinice direktno se bira 9 zastupnika s kandidatske liste od najviše 14 kandidata, a također se mogu dodatno dodijeliti najviše 25 kompenzacijskih mandata. Do 2002. biralo se 12 zastupnika.

## Pregled 
## Spisak zastupnika 
### 2000-2002. 
### Od 2002. 
## Također pogledajte 
* Izborne jedinice u Bosni i Hercegovini
** Izborna jedinica 2 za Parlament Federacije Bosne i Hercegovine
** Izborna jedinica 3 za Parlament Federacije Bosne i Hercegovine
** Izborna jedinica 4 za Parlament Federacije Bosne i Hercegovine
** Izborna jedinica 5 za Parlament Federacije Bosne i Hercegovine
** Izborna jedinica 6 za Parlament Federacije Bosne i Hercegovine
** Izborna jedinica 7 za Parlament Federacije Bosne i Hercegovine
** Izborna jedinica 8 za Parlament Federacije Bosne i Hercegovine
** Izborna jedinica 9 za Parlament Federacije Bosne i Hercegovine
** Izborna jedinica 10 za Parlament Federacije Bosne i Hercegovine
** Izborna jedinica 11 za Parlament Federacije Bosne i Hercegovine
** Izborna jedinica 12 za Parlament Federacije Bosne i Hercegovine
* Izbori u Bosni i Hercegovini
* Centralna izborna komisija Bosne i Hercegovine

## Reference 
Parlament Federacije Bosne i Hercegovine
Susret sa meduzom

***Susret sa meduzom*** () je naučnofantastična novela engleskog pisca Arthura C. Clarkea, originalno objavljena 1971. i od tada je uključen u antologiju Nebula Award Stories Eight, kao i nekoliko zbirki Clarkeovih spisa.

Nastavak, Hronike meduze, objavljen je 2016. kao zajednički napor između Alastaira Reynoldsa i Stephena Baxtera.

## Sažetak radnje 
Radnja se odvija dijelom na Zemlji, a dijelom u atmosferi Jupitera, priča o Howardu Falconu, kapetanu novog i eksperimentalnog džinovskog zračnog broda ispunjenog helijumom. Kada se zbog nesreće brod sruši, Falcon je teško ozlijeđen i potrebno mu je više od godinu dana da se potpuno oporavi.

Kasnije, Falcon promoviše ekspediciju za istraživanje atmosfere Jupitera. Nakon nekoliko godina i mnogih pokušaja, ekspedicija je pokrenuta, sa Falconom na komandi Kon-Tikija, letjelice s balonom na vrući vodik koja se spušta kroz gornju atmosferu Jupitera.

Dok se letjelica spušta kroz različite slojeve oblaka, Falcon otkriva da atmosfera podržava najmanje dva velika oblika života, kao i mikroskopski i bioluminiscentni zračni plankton, koji proizvodi atmosfersku morsku vatru. Jedan oblik je divovsko stvorenje nalik meduzi (Meduza iz naslova) u prečniku oko milju, a drugi su stvorenja nalik manti široka oko stotinu jardi koja se očigledno hrane Meduzom.

Meduza počinje pokazivati ​​zanimanje za Kon-Tiki, a za svoju sigurnost i sigurnost ekspedicije, Falcon pali svoju snagu za hitne slučajeve i bježi nazad u gornju atmosferu.

Nakon njegovog povratka, čitaocu se otkriva da je zbog nesreće zračnog broda veliki dio Falconovog tijela zamijenjen protetikom, što ga je učinilo kiborgom sa povećanom brzinom i reakcijama - što mu je omogućilo da se upusti u duboki svemir dalje od bilo koga, ostavljajući mu da se osjeća udaljen od drugih ljudi.

## Uticaj 
Priča je bila inspiracija za Susret Meduze, četvrti roman u seriji Venus Prime autora Paula Preussa.

Koncept života na Jupiteru istražen je u drugoj epizodi Carla Sagana iz PBS serije Kosmos iz 1980, u kojoj su prikazani oblici života slični po konceptu onima u ovoj priči.

Sam Clarke se ponovo osvrnuo na pojam divovskih oblika života u atmosferi Jupitera u svom romanu iz 1982. 2010: Druga odiseja.

Roman Bena Bove iz 2011. Levijatan sa Jupitera, dio je njegove serije *Grand Tour*, prikazuje džinovska stvorenja pod nazivom "Klarkove meduze" koja žive u atmosferi planete.

## Nagrade 
* 1972 - Nagrada Nebula za najbolju novelu, dobitnik.
* 1974 - Nagrada Seiun za najbolju kratku priču na stranom jeziku.

## Reference 
## Dodatna literatura 
*Clarke, Arthur C. The Best of Arthur C. Clarke, 1956 - 1972. Published 1973

## Vanjski linkovi 
* 

Kategorija:Knjige Arthura C. Clarkea
Kategorija:Britanski naučnofantastični romani
Kategorija:Novele iz 1971.
U restoranu

**U restoranu** jest pjesma sarajevske interpretatorke i nekadašnjeg člana pop grupe Ambasadori Ismete Dervoz. Snimljena je 1980. tokom njene solističke pjevačke karijere samo godinu nakon objavljivanja prvog solo albuma. Tekstualno, "U restoranu" je komična pjesma koja govori o dvoje mladih ljudi i njihovom ljubavnom sastanku u skupom restoranu, te o posljedicama zbog nedostatka novca da se plati veliki račun. Ismeta Dervoz otpjevala je ovu pjesmu u duetu sa doajenom bosanskohercegovačke rok i pop-rok muzike Seidom Memićem "Vajtom".
Osim audio snimka, urađen je i videozapis koji je korišten za televizijska emitovanja. 

## Muzički primjer 
* "U restoranu"

## Reference 
Kategorija:Pjesme iz 1980.
Kategorija:Pjesme Ismete Dervoz
Kategorija:Pjesme Seida Memića Vajte
Laburistička stranka Bosne i Hercegovine

**Laburistička stranka Bosne i Hercegovine** (**LSBiH**), jednostavnije **Laburisti Bosne i Hercegovine** (**LBiH**), jest bosanskohercegovača politička stranka koju je 28. decembra 2013. osnovala Elvira Abdić-Jelenović.

## Historija 
### Osnivanje 
Nakon izlaska Fikreta Abdića, bivšeg muslimanskog člana Predsjedništva Republike Bosne i Hercegovine i predsjednika paradržave AP Zapadna Bosna, iz zatvora 2012, nakon što je odslužio dvije trećine kazne za ratne zločine, dolazi do unutrašnjih političkih turbulencija i podjele biračkog tijela u Demokratskoj narodnoj zajednici BiH, stranci koju je Abdić osnovao 1993.

Nakon što su on i njegova kćerka Elvira Abdić-Jelenović izbačeni iz DNZBiH, ona i njene pristalice osnovali su novu stranku na osnivačkoj skupštini u Velikoj Kladuši 28. decembra 2013.

### Izborni rezultati 
Na općim izborima 2014. osvaja 1 zastupnički mandat u Zastupničkom domu i 2 mandata (1 u Klubu Hrvata i 1 u Klubu Ostali) u Domu naroda Parlamenta Federacije BiH, te 2 zastupnička mandata u Skupštini Unsko-sanskog kantona. Na općim izborima 2018. obnavljaju isti broj mandata za Parlament Federacije BiH, dok osvajaju 3 mandata u Skupštini USK. Popularnost stranke na općim izborima 2022. opada, te ne osvaja niti jedan mandat na entitetskom nivou, dok osvajaju samo 1 mandat u Skupštini USK.

Na lokalnim izborima 2016. načelničku poziciju općine Velika Kladuša osvaja Fikret Abdić, te osvaja i drugi mandat četiri godine kasnije. Međutim, pravo na kandidaturu gubi nakon što je visoki predstavnik Christian Schmidt bonskim ovlaštenjima nametnuo tehničke izmjene Izbornog zakona BiH gdje, između ostalog, zabranjuje se kandidatura ratnim zločincima.

## Ideologija 
Stranka, kako tvdi u svom programu, zalaže se za izgradnju Bosne i Hercegovine, kao socijalne i pravne države sa punim vjerskim slobodama, razvoj tržišne ekonomije, decentralizaciju i socijalnu pravdu. Zalaže se i za ravnopravnost konstitutivnih naroda, Bošnjaka, Srba, Hrvata i Ostalih, te za integraciju BiH u Evropsku uniju i NATO. Također, stranka iskazuje poseban interes za veterane Narodne odbrane Zapadne Bosne. Stranka ima snažan regionalni karakter, te se shodno tome zalaže za pomirenje Krajišnika i razvoj Unsko-sanskog kantona.

## Spisak predsjednika 
## Izbori 
### Opći izbori 
#### Predsjedništvo 
#### Državni nivo 
#### Entitetski nivo 
##### Federacija Bosne i Hercegovine 
##### Republika Srpska 
#### Kantonalni nivo 
### Lokalni izbori 
## Također pogledajte 
* Spisak političkih stranaka u Bosni i Hercegovini
* Demokratska narodna zajednica
* Stranka demokratske akcije

## Reference 
## Vanjski linkovi 
* 

Kategorija:Političke stranke u Bosni i Hercegovini
*
Kategorija:Političke stranke osnovane 2013.
Kategorija:Bošnjačke nacionalističke stranke
Kategorija:Bošnjačke političke stranke
Demokratska narodna zajednica

**Demokratska narodna zajednica Bosne i Hercegovine** (**DNZBiH**) jest bosanskohercegovača politička stranka osnovana 8. oktobra 1993. od strane Fikreta Abdića kao rezultat neslaganja s politikom Stranke demokratske akcije i njegova vodstva u Sarajevu.

## Historija 
### Osnivanje i prvi izbori 
Stranka je osnovana u Velikoj Kladuši 8-9. oktobra 1993. od strane Fikreta Abdića, muslimanskog člana Predsjedništva Republike Bosne i Hercegovine, nekoliko dana nakon proglašenja Autonomne pokrajine Zapadne Bosne. Nedugo nakon toga, 20. oktobra, biva smijenjen zbog protivustavnih aktivnosti.

Nakon potpisivanja Dejtonskog sporazuma i zakazivanja prvih poslijeratnih općih izbora u Bosni i Hercegovini 1996, DNZBiH svoju političku aktivnost i borbu za povratak na bosanskohercegovačku političku scenu vodi iz egzila u Republici Hrvatskoj. Prvo je registrovana u Mostaru 16. februara 1996, kao **Demokratska narodna zajednica**, a potom je ispunila sve uslove prijave za sudjelovanje na izborima. Tadašnje rukovodstvo činili su: predsjednik stranke - Fikret Abdić, Generalni sekretar - Ibrahim Đedović, te članovi Predsjedništva stranke: Ramo Hirkić, Božidar Šicel, Irfan Saračević, Admil Mulalić, Husein Hadžić, Hafeza Sabljaković, Alija Beširević, Zumret Brkić, Zlatko Jušić, Asim Bašagić, Izet Latić i Rifat Dolić.

Na prvim poslijeratnim općim izborima, djelujući u egzilu i bez bilo kakve predizborne kampanje, DNZ osvaja 3 zastupnička mandata u Zastupničkom domu Parlamenta Federacije BiH i 6 zastupnička mjesta u Skupštini Unsko-sanskog kantona, a na prvim poslijeratnim lokalnim izborima 1997, osvaja 18 mandata (57% glasova) u Općinskom vijeću Velike Kladuše i 5 mandata (18%) u Općinskom vijeću Cazina.

### Promjena imena 
Na Kongresu stranke održanom 2017, akcenat političkog djelovanja prebačen na prostor Unsko-sanskog kantona, a njenom nazivu dodat sufiks „Krajiška stranka“. Od tada stranka nosi naziv **Demokratska narodna zajednica Bosne i Hercegovine - Krajiška stranka**.

## Spisak predsjednika 
## Izbori 
### Opći izbori 
#### Predsjedništvo 
#### Državni nivo 
#### Entitetski nivo 
##### Federacija Bosne i Hercegovine 
##### Republika Srpska 
#### Kantonalni nivo 
### Lokalni izbori 
## Napomene 
## Također pogledajte 
* Spisak političkih stranaka u Bosni i Hercegovini
* Stranka demokratske akcije
* Laburistička stranka Bosne i Hercegovine

## Reference 
## Literatura 
* 

## Vanjski linkovi 
* 

Kategorija:Političke stranke u Bosni i Hercegovini
*
Kategorija:Političke stranke osnovane 1993.
Kategorija:Separatizam u Bosni i Hercegovini
Kategorija:Bošnjačke političke stranke
Kategorija:Bošnjačke nacionalističke stranke
Lars-Göran Arwidson

** Lars-Göran Arwidson** rođen 4. aprila 1946. u  Malungu u Dalarni, je nekadašnji švedski biatlonac.

## Karijera 
### Olimpijske igre 
Arwidson je nastupio tri puta na olimpijskim igrama i to na: ZOI 1968, ZOI 1972. i ZOI 1976. Na ZOI 1968. u štafeti s Toreom Erikssonom, Olleom Petrussonom i Holmfridom Olssonom je osvojio bronzanu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev. U pojedinačnim utrkama je na ZOI 1972. u utrci na 20&nbsp;km, osvojio drugu bronzanu medalju, kada je s dva promašaja i 31.5&nbsp;s zaostatka bio sporiji iza pobjednika norveškog biatlonca Magnara Solberga, koji je utrku završio s dva promašaja.  

### Svjetsko prvenstvo 
Lars-Göran Arwidson je od SP 1969. do SP 1976. nastupio sedam puta na Svjetskim prvenstvima, ali nije osvojio ni jednu medalju. Najbolji rezultat u pojedinačnoj konkurenciji bilo mu je deveto mjesto na SP 1974. u utrci na 20&nbsp;km kada je s četiri promašaja i zaostatkom od 1:46.9&nbsp;min bio sporiji od pobjednika finskog biatlonca Juhanija Suutarinena. U ekipnim utrkama najbolji mu je plasman peto mjesto na istom prvenstvu u štafeti s Eilertom Gustafssonom, Sune Adolfssonom i Torstenom Wadmanom

## Prestanak karijere 
Aktivnim bavljem biatlonom prestao se baviti 1976.

## Nagrade 
## Privatni život 
Otac je švedskog biatlonca Tobiasa Ardwisona.

## Napomene 
## Reference 
## Vanjski linkovi
* 

Kategorija:Rođeni 1946.
Kategorija:Biografije, Malung
Kategorija:Švedski biatlonci
Kategorija:Biatlonci na Zimskim olimpijskim igrama 1968.
Kategorija:Biatlonci na Zimskim olimpijskim igrama 1972.
Kategorija:Biatlonci na Zimskim olimpijskim igrama 1976.
Kategorija:Švedski olimpijci u biatlonu
Kategorija:Osvajači bronzane medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Zimskim olimpijskim igrama 1972.
Anton Lavrin

**Anton Lavrin** (rođen 5. januara 1908. u Vinjem Vrhu pri Semiču) bio je slovenački kompozitor koji je predavao na Muzičkoj akademiji u Sarajevu gotovo deceniju (1956-1964). Upravo u tom periodu su nastale jedine dvije zbirke kompozicija za solo klavir.

## Biografija 
Anton Lavrin je kao dijete svirao tamburu, potom klarinet u semičkom bendu, a kao učenik muzičke škole violinu. Kasnije je privatno studirao kompoziciju u Ljubljani kod muzičkog teoretičara i kompozitora Srečka Koporca. Nadalje, između 1938. i 1941. uz veliku finansijsku pomoć svog rođaka Janka Lavrina (koji je bio književni historičar i pisac) studirao je muziku na bečkoj akademiji za muzičku i pozorišnu umjetnost i na kraju je 1953. diplomirao kompoziciju.

Tokom Drugog svjetskog rata aktivno je učestvovao u Narodnooslobodilačkoj borbi, a poslije rata, od 1946. godine, predavao je stručne kurseve u muzičkim školama u Ljubljani. Nakon toga je stekao zvanje docenta (1956.) i vanrednog profesora (1962.) na Muzičkoj akademiji u Sarajevu, a svega nekoliko mjeseci prije smrti 1964. godine postao je vanredni profesor na Pedagoškoj akademiji u Mariboru.

Lavrinov opus nije obiman. U njegovim radovima prisutne su složene melodijske linije i zvučni kontrasti. Poslednjih godina u svoju muziku ugrađuje i elemente južnjačkog folklora. Najviše je komponovao horske i solo kompozicije, kao i orkestarsku (*"Uvertira"*, 1936, *"Kovači na Baščaršiji"*, 1962), kamernu i solo (*"Pet preludija za klavir"*, 1960) i vokalno instrumentalnu muziku. Godine 1944. komponovane su pjesme *"Teloh"* za omladinski hor na tekst Tone Seliškara.

Od instrumentalnih djela svakako treba spomenuti *"Prvu partizansku uvertiru"* koju je napisao 1944. godine i koju je izveo Orkestar NOV i POS u Črnomlju. Kao partizanski kompozitor instrumentalnih djela pridružio se Blažu Arniču, Bojanu Adamiču, Filipu Bernardu i Demetriju Žebretu.

Anton Lavrin je umro 23. septembra 1965. godine u Novom Mestu (Slovenija).

## Izvori 
Kategorija:Kompozitori za klavir
Kategorija:Slovenski kompozitori
Kategorija:Rođeni 1908.
Kategorija:Umrli 1965.
Holmfrid Olsson

** Holmfrid Olsson** rođen 20. maja 1943. u Malung-Sälenu u Dalarni, je nekadašnji švedski biatlonac. Umro je u Dalarni 27. januara 2009.

## Karijera 
### Olimpijske igre 
Olsson je nastupio dva puta na olimpijskim igrama i to na ZOI 1968. i Biatlon na Zimskim olimpijskim igrama 1972. U štafeti s Lars-Göranom Arwidson, Olleom Petrussonom i Toreom Eriksonom je osvojio bronzanu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev. U pojedinačnim utrkama najbolji mu je rezultat na ZOI 1968. u utrci na 20&nbsp;km, kada je sa šest promašaja i zaostatkom od 11:15.9&nbsp;min bio sporiji od norveškog biatlonca Magnara Solberga, koji je utrku završio bez promašaja.

### Svjetsko prvenstvo 
Holmfrid Olsson je od SP 1965. do SP 1971. nastupio šest puta na Svjetskim prvenstvima i osvojio dvije bronzane medalje. Osvojio je dvije bronzane medalje u ekipnim utrkama: na SP 1966. u štafeti s Olleom Petrussonom, Torom Erikssonom i Stureom Ohlinom, na SP 1967. u štafeti s Olleom Petrussonom, Torom Erikssonom i Stureom Ohlinom. U pojedinačnim utrkama na SP 1966. osvojio je četvrto mjesto u u utrci na 20&nbsp;km.

## Prestanak karijere 
Aktivnim bavljem biatlonom prestao se baviti 1972.

## Nagrade 
## Privatni život 
## Napomene 
## Reference 
## Vanjski linkovi
* 

Kategorija:Rođeni 1943.
Kategorija:Biografije, Malung-Sälen
Kategorija:Švedski biatlonci
Kategorija:Biatlonci na Zimskim olimpijskim igrama 1968.
Kategorija:Biatlonci na Zimskim olimpijskim igrama 1972.
Kategorija:Švedski olimpijci u biatlonu
Kategorija:Osvajači bronzane medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Svjetskim prvenstvima u biatlonu
Kategorija:Umrli 2009.
Boris Papandopulo

**Boris Papandopulo** (Bad Honnef, 25. februar 1906 – Zagreb, 16. oktobar 1991) bio je hrvatski i jugoslavenski kompozitor koji je imao značajan utjecaj na bosanskohercegovačku umjetničku muziku.

## Biografija 
Boris Papandopulo rođen je u Bad Honnefu na Rajni. Iako je boravio vrlo kratko u Bosni i Hercegovini (u Sarajevu između 1948-1953), pored pedagoške aktivnosti bavio se i muzičkom publicistikom, izdavačkom djelatnošću i komponovanjem.*

U svom "zrelom" stvaralačkom razdoblju Papandopulo zadržava elemente folklornog motiva, ali se okreće dostignućima evropske muzičke moderne. Tokom razdoblja od završetka Drugog svjetskog rata pa sve do 1956. komponira niz kompozicija koje su obilježene savremenom historijom – stvaranjem nove države i događajima iz  Narodnooslobodilačke borbe (*"Simfonija br. 2"*, *"Poema o Neretvi"*, *"Stojanka majka Knežopoljka"*, *"Muzička poema za sopran solo, hor i veliki orkestar"*, *"Obnova"*, simfonijski stavak za veliki orkestar itd.).

Boris Papandopulo je odigrao veliku ulogu i kao obrađivač narodnih napjeva i popijevaka iz šire regije (jugoistočne Evrope i Balkana). Gotovo do dana svoje smrti, do pune 65-te godine se intenzivno bavio muzikom. Osim niza koncerata i solističkih djela za pojedine instrumente, Papandopulo je značajno obilježio baletnu i opernu produkciju: njegovih sedam opera (*"Amfitrion"*, *"Rona"*, *"Sunčanica"*, *"Madame Buffault"*, *"Kentervilski duh"*, *"Požar u operi"*, *"Marulova pisan"*) i petnaest baleta (*"Žetva"*, *"Tri kavalira gospođice Melanije"*, *"Teuta"*, *"Horoskop"* (baletna suita za dva klavira), *"Veze"* (baletne skice za kamerni ansambl), *"Zlato"* (pantomima balet s pjevanjem i orkestrom), *"Kći dalmatinskih planina"*, *"Intermezzo"*, *"Beatrice Cenci"*, *"Gitanella"*, *"Dr. Atom"*, *"Kraljevo"*, *"Prsten"*, *"Menschen im Hotel"*, *"Der Königsreiher"''). Ova muzička djela svoju antologijsku vrijednost dokazuju brojnim i više puta ponovljenim scenskim nastupima širom svijeta. Također, komponovao je muziku za pozamašan broj pozorišnih predstava i filmova, a neke od svojih opusa posvetio je djeci i mladima (lutkarske predstave i instrumentalne koncerte). Umro je u Zagrebu 1991. godine.

## Reference 
Kategorija:Hrvatski kompozitori
Kategorija:Rođeni 1906.
Kategorija:Umrli 1991.
Kategorija:Jugoslavenski kompozitori
Kategorija:Biografije, Bad Honnef
Kategorija:Dobitnici Nagrade "Vladimir Nazor" za muziku
Izborna jedinica 7 za Parlament Federacije Bosne i Hercegovine

**Izborna jedinica 7** jest sedma parlamentarna izborna jedinica za Zastupnički dom Parlamenta Federacije Bosne i Hercegovine. Sastoji se od Bosansko-podrinjskog kantona Goražde i južnog dijela Kantona Sarajevo, odnosno općina Foča, Goražde, Hadžići, Ilidža, Novi Grad (Sarajevo), Pale i Trnovo. Iz ove izborne jedinice direktno se bira 6 zastupnika s kandidatske liste od najviše 11 kandidata, a također se mogu dodatno dodijeliti najviše 25 kompenzacijskih mandata. Do 2002. biralo se 9 zastupnika.

## Pregled 
## Spisak zastupnika 
### 2000-2002. 
### Od 2002. 
## Također pogledajte 
* Izborne jedinice u Bosni i Hercegovini
** Izborna jedinica 1 za Parlament Federacije Bosne i Hercegovine
** Izborna jedinica 2 za Parlament Federacije Bosne i Hercegovine
** Izborna jedinica 3 za Parlament Federacije Bosne i Hercegovine
** Izborna jedinica 4 za Parlament Federacije Bosne i Hercegovine
** Izborna jedinica 5 za Parlament Federacije Bosne i Hercegovine
** Izborna jedinica 6 za Parlament Federacije Bosne i Hercegovine
** Izborna jedinica 8 za Parlament Federacije Bosne i Hercegovine
** Izborna jedinica 9 za Parlament Federacije Bosne i Hercegovine
** Izborna jedinica 10 za Parlament Federacije Bosne i Hercegovine
** Izborna jedinica 11 za Parlament Federacije Bosne i Hercegovine
** Izborna jedinica 12 za Parlament Federacije Bosne i Hercegovine
* Izbori u Bosni i Hercegovini
* Centralna izborna komisija Bosne i Hercegovine

## Reference 
Parlament Federacije Bosne i Hercegovine
Izborna jedinica 2 za Narodnu skupštinu Republike Srpske

**Izborna jedinica 2** jest druga parlamentarna izborna jedinica za Narodnu skupštinu Republike Srpske. Sastoji se od sjevernog dijela Regije Banja Luka, odnosno općina Gradiška, Laktaši, Prnjavor i Srbac. Iz ove izborne jedinice direktno se bira 7 zastupnika s kandidatske liste od najviše 12 kandidata, a također se mogu dodatno dodijeliti najviše 20 kompenzacijskih mandata.

Republika Srpska je do 2014. imala 6 izbornih jedinica. Reorganizacijom izbornih jedinica tri najmnogoljudnije jedinice bivaju podijeljene, a preostale jedinice prenumerisane, te ih sada ima 9.

## Pregled 
## Spisak zastupnika 
### Od 2014. 
## Također pogledajte 
* Izborne jedinice u Bosni i Hercegovini
** Izborna jedinica 1 za Narodnu skupštinu Republike Srpske
** Izborna jedinica 3 za Narodnu skupštinu Republike Srpske
** Izborna jedinica 4 za Narodnu skupštinu Republike Srpske
** Izborna jedinica 5 za Narodnu skupštinu Republike Srpske
** Izborna jedinica 6 za Narodnu skupštinu Republike Srpske
** Izborna jedinica 7 za Narodnu skupštinu Republike Srpske
** Izborna jedinica 8 za Narodnu skupštinu Republike Srpske
** Izborna jedinica 9 za Narodnu skupštinu Republike Srpske
* Izbori u Bosni i Hercegovini
** Izbori u Republici Srpskoj
* Centralna izborna komisija Bosne i Hercegovine

## Reference 
Narodna skupština Republike Srpske
Hansjörg Knauthe

** Hansjörg Knauthe** rođen 13. jula 1944. u  Geisingu u Altenbergu, Istočna Njemačka (danas Njemačka) je nekadašnji istočnonjemački biatlonac.

## Karijera 
### Olimpijske igre 
Knauthe je nastupio dva puta na olimpijskim igrama i to na: ZOI 1968. i ZOI 1972. Na ZOI 1972. osvojio je dvije medalje: srebrnu na utrci na 20&nbsp;km, kada je s jednim promašajem i 12.1&nbsp;s zaostatka bio sporiji iza pobjednika norveškog biatlonca Magnara Solberga, koji je utrku završio s dva promašaja; a bronzanu  
u štafeti s Joachimom Meischnerom, Dieterom Speerom i Horstom Koschkom iza sovjetske štafete u sastavu: Aleksandar Tihonov, Rinat Safin, Viktor Mamatov i Ivan Bijakov.

### Svjetsko prvenstvo 
Hansjörg Knauthe je od SP 1970. do SP 1971. nastupio dva puta na Svjetskim prvenstvima. Osvojio je jednu bronzanu medalju na SP 1970. u štafeti s Hans-Gertom Jahnom, Dieterom Speerom i Horstom Koschkom. Najbolji rezultat u pojedinačnoj konkurenciji bilo mu je 18-o mjesto na SP 1970. u utrci na 20&nbsp;km kada je s šest promašaja i zaostatkom od 7:28.09&nbsp;min bio sporiji od pobjednika sovjetskog biatlonca Aleksandra Tihonova.

## Prestanak karijere 
Aktivnim bavljem biatlonom prestao se baviti 1972.

## Nagrade 
* Otadžbinski srebrni orden za zasluge, za osvojene medalje na ZOI 1972.

## Privatni život 
## Napomene 
## Reference 
## Vanjski linkovi
* 

Kategorija:Rođeni 1944.
Kategorija:Biografije, Altenberg (Erzgebirge)
Kategorija:Istočnonjemački biatlonci
Kategorija:Biatlonci na Zimskim olimpijskim igrama 1968.
Kategorija:Biatlonci na Zimskim olimpijskim igrama 1972.
Kategorija:Istočnonjemački olimpijci u biatlonu
Kategorija:Osvajači bronzane medalje na Olimpijskim igrama (Istočna Njemačka)
Kategorija:Osvajači medalja na Zimskim olimpijskim igrama 1972.
Kategorija:Nosioci Otadžbinskog srebrnog ordena za zasluge
Kategorija:Osvajači medalja na Svjetskim prvenstvima u biatlonu
Milja Marin

**Milja Marin** (1926 – 10. novembar 2007) je bila jugoslovenska partizanka u Drugom svjetskom ratu, poznata po svom portretu "Kozarčanka" koji je napravio 1943. godine fotograf Žorž Skrigin. Ova fotografija je postala simbol partizanske ljepote.

## Biografija 
Milja Marin je rođena kao Milja Toroman 1926. u mjestu Brekinja kod Bosanske Dubice u današnjoj Bosni i Hercegovini. Nakon smrti oca tokom Drugog svjetskog rata, bila je sa majkom i četiri mlađa brata u zbjegu na Paležu, pa u logoru u Sisku, a onda je kao zarobljenica premještena u Nürnberg, gdje je radila kod jednog bračnog para. Jedan Njemac joj je pomogao da dođe do Zagreba, odakle je otišla na Kozaru i tokom 1943. godine postala bolničarka 11. krajiške brigade. Milja se po završetku rata udala u potkozarsko selo Kriva Rijeka za Peru Marina sa kojim je imala petero djece.

## "Kozarčanka" 
Godine 1943. u Knešpolju, partizanski fotograf, filmski režiser i scenarista, Žorž Skrigin ovekovječio je njen portret fotografijom koja je poznata pod nazivom "Kozarčanka". Ova fotografija je postala simbol partizanske ljepote, nesebičnosti i mladosti, vidio ju je cijeli svijet i ušla je u istoriju.

## Smrt 
Jedna od najvećih partizanskih ikona nakon rata je vodila skroman život. Preminula je u prijedorskom naselju Pećani 2007. godine, u 81. godini života.

## Vanjske veze 
* Milja Marin, životna priča ikone NOB-a: Od Kozare, preko logora u Nemačkoj, do slike koja je obišla svet (1985).http://www.yugopapir.com/2020/11/milja-marin-zivotna-prica-ikone-nob-od.html
* Preminula partizanka sa znamenite fotografije (2007). https://www.index.hr/vijesti/clanak/preminula-partizanka-sa-znamenite-fotografije/365130.aspx
* Ko je bila potkozarska heroina Milja Marin sa fotografije čuvenog Žorža Skrigina? (2024). https://lat.rtrs.tv/vijesti/vijest.php?id=549829

## Reference 
Kategorija:Rođeni 1927.
Kategorija:Umrli 2007.
Kategorija:Biografije, Kozarska Dubica
Kategorija:Bosanskohercegovački partizani
Kategorija:Jugoslavenski partizani
Antti Tyrväinen (čvor)

* Anttija Tyrväinena, finskog biatlonca;
* Anttija Tyrvaäinena, finskog hokejaša;

## Reference 
## Vanjski linkovi 
Kategorija:Višeznačnice
Antti Tyrväinen (biatlonac)

**Antti Tyrväinen** rođen 5. novembra 1933. u  Ylöjärviu, je nekadašnji finski biatlonac i svjetski prvak u biatlonu. Umro je u Tampereu 13. oktobra 2013.

## Karijera 
### Olimpijske igre 
Tyrväinen je nastupio dva puta na olimpijskim igrama i to na: ZOI 1960. i ZOI 1964. Na ZOI 1960. u utrci na 20&nbsp;km, je s dva promašaja i 36.1&nbsp;s zaostatka osvojio srebrnu medalju iza švedskog biatlonca Klasa Lestandera.

### Svjetsko prvenstvo 
Tyrväinen je od SP 1959. do SP 1966. nastupio šest puta na Svjetskim prvenstvima. Osvojio je jednu zlatnu, četiri srebrne i jednu bronzanu medalju. Zlatnu medalju osvojio je na SP 1961. u nezvaničnoj ekipnoj utrci, s Kalevijem Huuskonenom i Paavom Repom. Prvu srebrnu na slijedećem prvenstvu u utrci na 20&nbsp;km, s jednim promašajem i zaostatkom od 38.0&nbsp;s iza pobjednika sovjetskog biatlonca Vladimira Melanjina; drugu na istom prvenstvu u ekipnoj utrci s Hannu Postijem i Kalevijem Huuskonenom; treću na SP 1963. u utrci na 20&nbsp;km, s četiri promašaja i zaostatkom od 1:39.9&nbsp;s iza pobjednika sovjetskog biatlonca Vladimira Melanjina; a četvrtu na istom prvenstvu u ekipnoj utrci s Hannu Postijem i Veikkom Hakulinenom. Jednu bronzanu osvojio je na SP 1965. u utrci na 20&nbsp;km bez promašaja i zaostatkom od 0.6&nbsp;s iza drugoplasiranog sovjetskog biatlonca Nikolaja Puzanova i 22.7&nbsp;s iza pobjednika norveškog biatlonca Olava Jordeta.

## Prestanak karijere 
Aktivnim bavljem biatlonom prestao se baviti 1966.

## Nagrade 
## Privatni život 
## Napomene 
## Reference 
## Vanjski linkovi
* 

Kategorija:Rođeni 1933.
Kategorija:Biografije, Ylöjärvi
Kategorija:Finski biatlonci
Kategorija:Biatlonci na Zimskim olimpijskim igrama 1960.
Kategorija:Biatlonci na Zimskim olimpijskim igrama 1964.
Kategorija:Finski olimpijci u biatlonu
Kategorija:Osvajači srebrne medalje na Olimpijskim igrama (Finska)
Kategorija:Osvajači medalja na Zimskim olimpijskim igrama 1960.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Umrli 2013.
Dieter Speer

** Dieter Speer** rođen 24. februara 1942. u  Legnici, Poljska (tada Nacistička Njemačka) je nekadašnji istočnonjemački biatlonac i svjetski prvak u biatlonu.

## Karijera 
### Olimpijske igre 
Speer je nastupio dva puta na olimpijskim igrama i to na: ZOI 1968. i ZOI 1972. Na ZOI 1972. osvojio je bronzanu medalju u štafeti s Joachimom Meischnerom, Hansjörgom Knauthom i Horstom Koschkom iza sovjetske štafete u sastavu: Aleksandar Tihonov, Rinat Safin, Viktor Mamatov i Ivan Bijakov. U pojedinačnim utrkama mu je najbolji plasman bilo 13-o mjesto na istim igrama u utrci na 20&nbsp;km, kada je s dva promašaja i zaostatkom od 4:48.1&nbsp;min bio sporiji od pobjednika norveškog biatlonca Magnara Solberga, koji je utrku završio s dva promašaja.

Speer je Aleksandru Tihonovu dao svoju skiju na Olimpijskim igrama 1972. u Sapporu, kada je Tihonov pao kao startni trkač tokom štafetne utrke i slomio lijevu skiju. Speer je primijetio ovu slomljenu skiju tokom zagrijavanja. Sovjetska štafeta postala je olimpijski prvak u ovoj utrci, dok je štafeta Istočne Njemačka bila brončana. Odbor za fair-play ​​Pierrea de Coubertina pri UNESCO-u 1973. mu je zato dodijelio počasnu diplomu.

### Svjetsko prvenstvo 
Dieter Speer je od SP 1969. do SP 1973. nastupio četiri puta na Svjetskim prvenstvima. Osvojio je jednu zlatnu i dvije bronzane medalje. Zlatnu medalju je osvojio na SP 1971. u utrci na 20&nbsp;km, kada je s dva promašaja i prednošću od 28.2&nbsp;s bio brži od drugoplasiranog sovjetskog biatlonca Aleksandra Tihonova, koji je utrku završio s tri promašaja. Na SP 1970. u štafeti na SP 1970. s Hans-Gertom Jahnom, Hansjörgom Knauthom i Horstom Koschkom osvojio je prvu bronzanu medalju, a drugu na SP 1973. u štafeti s Manfredom Geyerom, Herbertom Wiegandom i Günterom Bartnikom. Nakon pobjede na SP 1971, tada skoro nepobjedivi drugoplasirani Aleksandar Tihonov, u znak poštovanja poklonio mu je svoju pušku.

## Prestanak karijere 
Aktivnim bavljem biatlonom prestao se baviti 1973.

## Nagrade 
* Otadžbinski bronzani orden za zasluge, za osvojene medalje na ZOI 1972.

## Privatni život 
U mladost se bavio vaterpolom, atletikom, skijaškim trčanjem, a od 1964. bavi se biatlonom. Nakon završene biatlonske karijere trčao je maraton s najboljim rezultatom 2:50:40&nbsp;sati.

## Napomene 
## Reference 
## Vanjski linkovi
* 

Kategorija:Rođeni 1942.
Kategorija:Biografije, Legnica
Kategorija:Istočnonjemački biatlonci
Kategorija:Biatlonci na Zimskim olimpijskim igrama 1968.
Kategorija:Biatlonci na Zimskim olimpijskim igrama 1972.
Kategorija:Istočnonjemački olimpijci u biatlonu
Kategorija:Osvajači bronzane medalje na Olimpijskim igrama (Istočna Njemačka)
Kategorija:Osvajači medalja na Zimskim olimpijskim igrama 1972.
Kategorija:Nosioci Otadžbinskog bronzanog ordena za zasluge
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Olle Petrusson

** Olle Petrusson** rođen 14. novembra 1943. u Näldenu u  Jämtlandu, je nekadašnji švedski biatlonac.

## Karijera 
### Olimpijske igre 
Petrusson je nastupio dva puta na olimpijskim igrama i to na ZOI 1968. i Biatlon na Zimskim olimpijskim igrama 1972. U štafeti s Lars-Göranom Arwidson, Holmfridom Olssonom i Toreom Eriksonom je osvojio bronzanu medalju iza sovjetske štafete u sastavu: Aleksandar Tihonov, Nikolaj Puzanov, Viktor Mamatov i Vladimir Gundarcev. U pojedinačnim utrkama najbolji mu je rezultat na ZOI 1968. u utrci na 20&nbsp;km, kada je sa šest promašaja i zaostatkom od 10:45.3&nbsp;min bio sporiji od norveškog biatlonca Magnara Solberga, koji je utrku završio bez promašaja.

### Svjetsko prvenstvo 
Olle Petrusson je od SP 1966. do SP 1975. nastupio sedam puta na Svjetskim prvenstvima i osvojio dvije bronzane medalje u ekipnim utrkama: na SP 1966. u štafeti s Holmfridom Olssonom, Torom Erikssonom i Stureom Ohlinom, na SP 1967. u štafeti s Holmfridom Olssonom, Torom Erikssonom i Stureom Ohlinom. Najbolji rezultat u pojedinačnim utrkama na SP 1970. bli mu je  13-o u u utrci na 20&nbsp;km.

## Prestanak karijere 
Aktivnim bavljem biatlonom prestao se baviti 1975.

## Nagrade 
## Privatni život 
## Napomene 
## Reference 
## Vanjski linkovi
* 

Kategorija:Rođeni 1943.
Kategorija:Biografije, Nälden
Kategorija:Švedski biatlonci
Kategorija:Biatlonci na Zimskim olimpijskim igrama 1968.
Kategorija:Biatlonci na Zimskim olimpijskim igrama 1972.
Kategorija:Švedski olimpijci u biatlonu
Kategorija:Osvajači bronzane medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 1968.
Kategorija:Osvajači medalja na Svjetskim prvenstvima u biatlonu
Kategorija:Živi ljudi
175 (broj)

**175** (sto  sedamdeset i pet) jest prirodan broj koji slijedi iza broja  174 i prethodi broju 176.

Ako cifre broja 175 stepenujemo uzastopnim brojevima i dobijene stepene saberemo dobićemo 175

175 = 1^1 + 7^2 + 5^3

Broj 175 je jednak razlici dva uzastopna četvrta stepena

175 = 4^ 4 - 3^ 4

 4^4 - 3^4 = 256 -81 = 175

desetougaoni broj

 7*25= 175

 175 = 5*35

## Reference 
## Vanjski linkovi 
Kategorija:Brojevi
Kategorija:Cijeli brojevi